tripathysagar/odia_wiki huggingface dataset:
କଳି ଅନ୍ଧଣା-ଶ୍ରୀଅଙ୍ଗକୁ ବାନ୍ଧି ରଖିବାର ଏକ ବସ୍ତ୍ର । ଗମ୍ଭୀରା ଭିତରେ ରହିଛି ରତ୍ନସିଂହାସନ । ଆଉ ସେହି ସିଂହାସନ ଉପରେ ବିରାଜିଛନ୍ତି ଚାରିମୂର୍ତି । ଚାରିମୂର୍ତିଙ୍କୁ ସିଂହାସନରେ ସୁଦୃଢ଼ କରି ବସାଇବା ପାଇଁ ଏକ ଡୋରୀ ରହିଛି । ଏହା ଏକ ଶିକୁଳୀ ଭଳି କାମ କରିଥାଏ । ପତବସ୍ତ୍ରର ଏହି ଶିକୁଳୀ ହେଉଛି କଳି ଅନ୍ଧଣା । ଏହ ହେଉଛି ଏକ ଷୋହଳ ହାତିଆ ଲୁଗା । ଠାକୁରଙ୍କ ପେଟରେ ବନ୍ଧାହୋଇ ସିଂହାସନର ରସିକ (ରୂପା ଶିକୁଳା ) ଓ ଶୁଆ ଥଣ୍ଟିଆ ଉପରେ ଗୁଡାଯାଏ  । ଏହାଦ୍ୱାରା ରସିକ ଓ ଶୁଆ ଥଣ୍ଟିଆ ଦୃଢ଼ ଭାବରେ ଲାଗି ହୋଇ ରହେ । ଯାହାଦ୍ୱାରା ଠାକୁର ସିଂହାସନରେ ଦୃଢ଼ ଭାବରେ ଥାନ୍ତି । ପୁରୁଷୋତ୍ତମ ଶ୍ରୀଜଗନ୍ନାଥ ସଂସ୍କୃତି ଗ୍ରନ୍ଥ ଅନୁଯାୟୀ, ରତ୍ନସିଂହାସନରେ ରହିଛି ଚକା । ୩ ଛକରେ ବିଜେ କରିଛନ୍ତି ୩ ଠାକୁର । ଏହି ଚକା ଉପରେ ବିଜେ କରିବା ପରେ ତାଙ୍କୁ ରତ୍ନସିଂହାସନରେ ରୁନ୍ଧା ଯାଏ ।  'କଳି ଅନ୍ଧଣା'  ଠାକୁର ସିଂହାସନରେ ରୁନ୍ଧା ନିମନ୍ତେ ବ୍ୟବହାର ହେଉଥିବା ଶିକୁଳୀ ବୋଲି କୁହାଯାଏ ।  'ସିଂହାସନ ବାଡ ପଛ ପଟେ ଖଞ୍ଜା ହୋଇଥିବା ସୁନାଶିଙ୍କୁଳୀ ଅନ୍ଧଣା ତିନିଗୋଟି । ଶ୍ରୀବଳଦେବଙ୍କର ସାତସରିଆ ଶିଙ୍କୁଳୀ । ଏହି ଅନ୍ଧଣା ଗୋଟାକୁ ସାତ ଶ ' କୋଡିଏ ମାଢେ । ଦେବୀ ସୁଭଦ୍ରାଙ୍କର ପାଞ୍ଚସରିଆ ଅନ୍ଧଣା । ଗୋଟିକୁ ଚାରି ଶ ' ଅଶି ମାଢେ । ଜଗନ୍ନାଥଙ୍କ ନବସରିଆ ଅନ୍ଧଣା । ତିନିଗୋଟାକୁ ଏକୋଇଶି ଶ ' ଷାଠିଏ ମାଢେ '  ।
ପରିଚୟ ଆମ୍ବିଳିତି, ଯାହାକୁ ଅମ୍ଳିତୀ ଓ ସଂସ୍କୃତରେ ଚାଂଗେରୀ ବୋଲି କୁହାଯାଏ, ତାହା ପାଣି ଜାଗାରେ ମାଡ଼ୁଥିବା ଏକ ଗୁଳ୍ମ ଜାତୀୟ ଉଦ୍ଭିଦ। ଏହାକୁ ଇଂରାଜୀରେ , - ବା ମଧ୍ୟ କୁହାଯାଏ। ଏହା ଦେଖିବାକୁ  ( . ) ପରି । ଏହା କୋମଳ, କ୍ଷୁଦ୍ରକାୟ ମାଟିରେ ଲୋଟୁଥିବା ଲତା ଯାହା ଅକ୍ଜାଲଡାସିଆଇ ପରିବାରର ଅନ୍ତର୍ଭୁକ୍ତ। ଏହାର କାଣ୍ଡ ଅତି ପତଳା ଓ ଗଣ୍ଠିଯୁକ୍ତ। ପ୍ରତି ଗଣ୍ଠିରେ ଚେର ଆସିଥାଏ। ଏହାର ପତ୍ର ଗୁଡ଼ିକ ଗୋଲାକାର ତିନିଶାଖା ଯୁକ୍ତ  (ତିନିଖଣ୍ଡିଆ ବା ତ୍ରିପର୍ଣି), ସବୁଜ ଅଥବା ଖଇରିଆ ରଙ୍ଗର । ଏହାର ଫୁଲ ହଳଦିଆ ରଙ୍ଗର। ଏହାର ଫଳ ଅତି କ୍ଷୁଦ୍ରକାୟ, ସିଲିଣ୍ଡର ବା କେପସୁଲ ଆକାରର, ପାଖାପାଖି ୧ରୁ ୨ ସେଣ୍ଟିମିଟର ହୋଇଥାଏ। ଫଳଟି ପାଚିଗଲେ ଆପେ ଆପେ ଫୁଟେ ଓ ଏଥି ଭିତରେ ଥିବା ମଞ୍ଜି ଗୁଡ଼ିକ  (ଆକାର ପାଖାପାଖି ୧ ମିଲି ମିଟର) ପଦାକୁ ବାହାରି ଆସେ । ଏହି ପ୍ରଜାତିରେ ଆମ୍ବିଳିତି ପରି ଦେଖାଯାଉଥିବା ଆଉ ଦୁଇଟି ଗଛ ମଧ୍ୟ ରହିଛି, କିନ୍ତୁ ସେମାନଙ୍କର ଫୁଲର ରଙ୍ଗ ଅଲଗା ଓ ଗୁଣ ଧର୍ମ ମଧ୍ୟ ଅଲଗା। ଦେଖାଯାଉଥିବା ସ୍ଥାନ ଏହି ପ୍ରଜାତି ଦେଶ ବିଦେଶରେ ସର୍ବତ୍ର ଦେଖାଯାଏ। ଏହାର ମୂଳ ସ୍ରୋତ ଏବେ ବି ଅଜ୍ଞାତ। ଏହାକୁ ବଗିଚା, ପାର୍କ କିମ୍ବା ଚାଷଜମିର ଅନାବନା ଗଛ ଭାବରେ ପରିଗଣିତ କରାଯାଏ। ଉପଯୋଗ ଔଷଧୀୟ ଏହାର ସର୍ବାଙ୍ଗ ଔଷଧ ଭାବେ ବ୍ୟବହାର କରାଯାଏ। ରକ୍ତହୀନତା, ପେଟ ଗୋଳମାଳ, ଦୁଦୁରା ବିଷ ନିବାରଣ, ଜର ଓ ଅର୍ଶ ଆଦିର ଚିକିତ୍ସାରେ ଏହା କାମରେ ଆସିଥାଏ। ଅନ୍ୟାନ୍ୟ ଏହାର ପତ୍ର ଆମ୍ବିଳା ସ୍ୱାଦଯୁକ୍ତ। ଏଥିରେ ଜୀବସାର  ଗ  ଓ କେତେକ ଖଣିଜ ଲବଣ ଥିବାରୁ ଏହାର ସ୍ୱାଦ ଆମ୍ବିଳା ହୋଇଥାଏ। ଏହାକୁ ଶାଗ କରି ଖିଆଯାଏ। ଏହାକୁ ଗରମ ପାଣିରେ ୧୦ ମିନିଟ ଫୁଟାଇ ସେଥିଲେ କିଛି ଚିନି ମିଶାଇ ଶୀତଳ କରି ଏକ ପ୍ରକାର ପାନୀୟ ପ୍ରସ୍ତୁତ କରାଯାଏ। ଏହି ଗଛଟିର ସର୍ବାଙ୍କ ଜୀବସାର  ଗ ରେ ପରିପୂର୍ଣ। ଏହାକୁ ଅଳ୍ପମାତ୍ରାରେ ଖାଇବା ହିତକର, କିନ୍ତୁ ଅଧିକ ମାତ୍ରାରେ ଦୀର୍ଘକାଳ ଖାଇଲେ ଏହା ଦେହର କ୍ୟାଲସିୟମ ପରିଶୋଷଣ କ୍ଷମତାର ବାଧକ ହୋଇ ପାରେ। ଭାରତରେ ଏହାକୁ ଛିଛୋଡା ଭାଜି ବୋଲି ମଧ୍ୟ କୁହାଯାଏ। ଏହାକୁ ବର୍ଷର ନିର୍ଦିଷ୍ଟ ମାସରେ  (ଡିସେମ୍ବର ମାସ)ରେ ଖିଆଯାଏ । ଓଡ଼ିଶାର ଗାଁ ଗହଳିରେ ଏହା ଏକ ପ୍ରିୟ ଶାଗ। ଆହୁରି ଦେଖନ୍ତୁ ବିଭିନ୍ନ ପ୍ରକାର ଶାଗର ତାଲିକା ଔଷଧୀୟ ଗଛଲତାମାନଙ୍କର ତାଲିକା ଶାଗ ଉଇକିବୁକ୍ସ, ଉଦ୍ୟାନ ପ୍ରସ୍ତୁତି ମାନୁଆଲ    '   ଆଧାର ବାହାର ଆଧାର ଗଛ ବଇଦ, ପ୍ରକାଶକ ସୃଜନିକା, ଜାଗମରା, ଭୁବନେଶ୍ୱର।
ଭାନ ନଦୀ କେନ୍ଦ୍ରୀୟ ଭାରତର ଏକ ନଦୀ । ଏହା ତାପ୍ତି ନଦୀର ମୁଖ୍ୟ ଉପନଦୀ ପୂର୍ଣା ନଦୀର ଏକ ଉପନଦୀ । ଭୌଗୋଳିକ ଅବସ୍ଥିତି ମହାରାଷ୍ଟ୍ରର ଅମରାବତିଠାରେ ଥିବା ସାତପୁରା ରେଞ୍ଜ ଦେଇ ଏହିନଦୀ ଦକ୍ଷିଣାଞ୍ଚଳକୁ ପ୍ରବାହିତ ହୋଇ ମହାରାଷ୍ଟ୍ରର ବୁଲଧାନାଠାରେ ଏହା ପୂର୍ଣା ନଦୀରେ ପତିତ ହୁଏ । ଏହାର ଅଧିକାଂଶ ଅଞ୍ଚଳ ମହାରାଷ୍ଟ୍ରର ତିନିଟି ଜିଲ୍ଲାରେ ରହିଛି । ଅମରାବତିରୁ ବାହାରି ଏହା ଆକୋଲା ଓ ବୁଲଧାନା ଜିଲ୍ଲାରେ ପ୍ରବାହିତ ହୁଏ । ଆକୋଲା ଜିଲ୍ଲାର ୱଋଠାରେ ଏକ ନଦୀବନ୍ଧ ରହିଛି । ଏହା ଉପର ଦେଇ ମହାରାଷ୍ଟ୍ର ରାଜପଥ 194 ଓ 195 ଯାଇଥାଏ । ଏହାକୁ ସ୍ଥାନ ବିଶେଷରେ ୱାନ ବା ଭାନ ନଦୀ କୁହାଯାଇଥାଏ । ୱାନ ବନ୍ୟପ୍ରାଣୀ ଅଭୟାରଣ୍ୟ ଏହିନଦୀ ତଟବର୍ତୀ ଇଲାକାରେ ରହିଛି । ୱାନଠାରେ ଏକ ରେଳ ଷ୍ଟେସନ ମଧ୍ୟ ରହିଛି ।
ଜେବ୍ରା     , -   ଏକ ପ୍ରକାର ଆଫ୍ରିକାର ବଣ୍ୟ ଜନ୍ତୁ   ଜାତି ଯାହାକୁ ଘୋଡ଼ା ପରିବାରର   ସଦସ୍ୟ ଭାବରେ ଗ୍ରହଣ କରାଯାଇଛି ଓ ସେମାନଙ୍କର ଚର୍ମରେ କଳା ଧଳା ପଟା ପଟା ଦାଗ ଥାଏ । ସେମାନେ ସାମାଜିକ ପ୍ରାଣୀ ଓ ଛୋଟରୁ ବଡ଼ ଦଳରେ ରହନ୍ତି । ଘୋଡ଼ା ବା ଗଧ ଭଳି ଏମାନେ ଗୃହପାଳିତ ହୁଅନ୍ତି ନାହିଁ । ତିନି ପ୍ରକାର ଜେବ୍ରା ଦେଖାଯାଆନ୍ତି: ସାଧାରଣ ଜେବ୍ରା  , ପାର୍ବତୀୟ ଜେବ୍ରା   ଓ ଗ୍ରେଭିସ ଜେବ୍ରା    '   । ସାଧାରଣ ଜେବ୍ରା ଓ ପାର୍ବତୀୟ ଜେବ୍ରାଦ୍ୱୟ ହିପ୍ପୋଟାଇଗ୍ରିସ   ସବଜେନସ ଓ ଗ୍ରେଭିସ ଜେବ୍ରା ଡୋଲିକୋହିପ୍ପସ ସବଜେନସ ଶ୍ରେଣୀର ପ୍ରାଣୀ ଅଟନ୍ତି । ଗ୍ରେଭିସ ଜେବ୍ରାର ଗଧ   ସ‌ହିତ ସାମଞ୍ଜସ୍ୟ ଦେଖାଯାଏ କିନ୍ତୁ ପ୍ରଥମ ଦୁଇ ପ୍ରକାର ଜେବ୍ରାମାନଙ୍କର ଘୋଡ଼ା ସ‌ହିତ ସାମଞ୍ଜସ୍ୟ ଥାଏ । ଏମାନେ ସମସ୍ତେ ଇକୁଇଅସ ଜେନସର ପ୍ରାଣୀ । ଅତୁଳନୀୟ ଚର୍ମ ଦାଗ ଯୋଗୁ ଏହି ପ୍ରାଣୀ ଲୋକଙ୍କ ପରିଚିତ ସ‌ହଜରେ ହୁଏ । ଏମାନେ ଘାସ, ପାହାଡ଼, ଉପକୂଳ, ଜଙ୍ଗଲ ଓ କଣ୍ଟା ଇତ୍ୟାଦି ଥିବା ବିଭିନ୍ନ ଭୌଗଳିକ ସ୍ଥାନରେ ବାସ କରନ୍ତି । ବାସସ୍ଥାନ ନଷ୍ଟ ଓ ଚର୍ମ ନିମନ୍ତେ ଶିକାର ହେଉଥିବା ଯୋଗୁ ସେମାନଙ୍କ ସଂଖ୍ୟା କମିଯାଉଛି । ଗ୍ରେଭିସ ଓ ପାର୍ବତୀୟ ଜେବ୍ରା ବିପଦରେ ଲୁପ୍ତପ୍ରାୟ ଅଛନ୍ତି । ଆକାର ଓ ଓଜନ ସାଧାରଣ ଜେବ୍ରାର ଉଚ୍ଚତା ପ୍ରାୟ ୧.୨ - ୧.୩ ମିଟର,ଲମ୍ବ ୨ - ୨.୬ମିଟର ଓ ଲାଞ୍ଜ ୦,୫ ମିଟର । ଓଜନ ପ୍ରାୟ ୩୫୦ କେଜି ଓ ମାଈ ଜେବ୍ରା ଓଜନ ସାମାନ୍ୟ କମ । ପାର୍ବତୀଯ ଜେବ୍ରା କମ ଓ ଗ୍ରେଭି ଜେବ୍ରା ସାବୁଠାରୁ ଅଧିକ ଓଜନ ବିଶିଷ୍ଟ । ବର୍ଗୀକରଣ ଖାଦ୍ୟ ଜେବ୍ରା ସାଧାରଣତଃ ଘାସ ଖାଆନ୍ତି । ଆବଶ୍ୟକ ହେଲେ ଡାଳ, ପତ୍ର, ଛୋଟ ବୁଦାର ଗାଛ ଖାଆନ୍ତି ।
କଣିହାଁ, ଓଡ଼ିଶାର ଅନୁଗୋଳ ଜିଲ୍ଲାର କଣିହାଁ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ପାଲ ଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ବୋକାରୋ ଷ୍ଟିଲ ସିଟି ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ବୋକରୋ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବୋକାରୋ ଷ୍ଟିଲ ସିଟି ସହରର ମୋଟ ଜନସଂଖ୍ୟା ୩୯୪୧୭୩ ଅଟେ । ସେଥି ମଧ୍ୟରୁ ୫୪.୦୫% ଜଣ ପରୁଷ ହୋଇଥିବା ବେଳେ ୪୫.୯୫% ଜଣ ନାରୀ ଅଟନ୍ତି । ବୋକାରୋ ଷ୍ଟିଲ ସିଟିର ସାକ୍ଷରତା ହାର ୭୩.୩୯% ଅଟେ । ଏହା ଜାତୀୟ ହାରଠାରୁ -୮.୫୫% ପ୍ରତିଶତ କମ ଅଟେ । ସେଥିରୁ ୪୪.୦୫% ପ୍ରତିଶତ ପୁରୁଷ ଓ ୨୯.୩୪% ନାରୀ ଅଟନ୍ତି । ୧୧.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ବୋକାରୋ ଷ୍ଟିଲ ସିଟିର ସରକାରୀ ଭାଷା ଅଟେ ।
ଆରବ ଘାଟି ହେଉଛି ଏକ ସାମୁଦ୍ରିକ ଘାଟି, ଯାହାକି ଆରବ ସାଗରର ଦକ୍ଷିଣ ପାର୍ଶ୍ୱ ଆଡ଼କୁ ଭାରତ ଏବଂ ଆରବ ଦ୍ୱୀପ ମଧ୍ୟରେ ଅବସ୍ଥିତ । ଆରବ ସାଗରର ଦୁଇଟି ଘାଟି ମଧ୍ୟରୁ ପୂର୍ବରେ ଆରବ ଘାଟି ଏବଂ ପଶ୍ଚିମରେ ସୋମାଲି ଘାଟି । ଆରବ ଘାଟି ମାନ‌ଚିତ୍ରରେ ୧୦  ଉତ୍ତର, ୬୫  ପୂର୍ବ ଦିଗରେ ଅବସ୍ଥିତ । ଏହି ଘାଟିଟି ଉତ୍ତରରେ ୩୪୦୦ ମିଟରରୁ ଦକ୍ଷିଣରେ ୪୪୦୦ ମିଟର ଗଭୀରତା ଯାଏ ବ୍ୟାପଛି । ଏହି ଘାଟିର ସର୍ବାଧିକ ଗଭୀରତା ହେଉଛି ୪୬୫୨ମିଟର । ଏହି ନ‌ଦୀର ଉପତ୍ୟକା ସିନ୍ଧୁ ନ‌ଦୀରୁ ଅସୁଥିବା ଏକ ଚିକ୍କଣୀୟା ତରଳ ପଦାର୍ଥଦ୍ୱାରା ଆଚ୍ଛାଦିତ ହୋଇରହିଛି । ଏହି ଘାଟିର ଦକ୍ଷିଣ ବାଡ଼ କେନ୍ଦ୍ରୀୟ ଭାରତୀୟ ଗିରିଶ୍ରେଣୀ, କାର୍ଲ୍ସବର୍ଗ ଗିରିଶ୍ରେଣୀ ଏବଂ ଛାଗୋସ୍-ଲାସ୍ସଡିଭ୍ ଗିରିଶ୍ରେଣୀଦ୍ୱାରା ନିର୍ମିତ ହୋଇଛି । ତଳ ସ୍ତରର ପାଣି ପଶ୍ଚିମ ପାର୍ଶ୍ୱର ଓଭେନ୍ ପ୍ରାକ୍ଚର୍ ଜୋନ୍ ଦେଇ ଘାଟି ମଧ୍ୟକୁ ପ୍ରବେଶ କରେ । ୩୮୦୦ ମିଟର ଗଭୀରତା ବିଶିଷ୍ଟ ଚର୍ଲସ୍‌ବର୍ଗ ଗିରିଶ୍ରେଣୀ ଦକ୍ଷିଣପଶ୍ଚିମ ଦିଗରେ ସୋମାଲି ଘାଟିଠାରୁ ଏହି ଘାଟିକୁ ଅଲଗା କରୁଛି । ଅଳ୍ପଗଭୀରିଆ ଓମାନ ଘାଟିଠାରୁ ଆବର ଘାଟି ମୁରୀ ଗିରିଶ୍ରେଣୀଦ୍ୱାରା ଭାଗ ହୋଇଛି । ଅଧିକାଂଶ ଉତ୍ତରାର୍ଦ୍ଧ ଏବଂ ପୂର୍ବାର୍ଦ୍ଧ ସୀମା ଲକ୍ଷ୍ମୀ ଗିରିଶ୍ରେଣୀ ଏବଂ ଲାସ୍ସାଡିବ୍ ପଠାରଦ୍ୱାରା ସୃଷ୍ଟି ହୋଇଛି । ଅବସ୍ଥିତି ଆରବ ଘାଟିର ଦକ୍ଷିଣରେ ମାଳଦୀପ ଦ୍ୱୀପ, ଉତ୍ତର-ପୂର୍ବ ଦିଗରେ ଭାରତ ଏବଂ ପାକିସ୍ତାନ, ଉତ୍ତରରେ ଇରାନ ଏବଂ ପଶ୍ଚିମରେ ଆରବ ଉପଦ୍ୱୀପ ଅବସ୍ଥିତ । ଆରବ ଦ୍ୱୀପ ଏବଂ ସୋମାଲି ଦ୍ୱୀପ ମଧ୍ୟରେ ହାରାହାରି ଗଭୀରତା ୩୦୦୦ମିଟର । ଜଳବାୟୁ ଆବର ସାଗର ପାଖାପାଖି ଜାଗାରେ ମୌସୁମୀ ଜଳବାୟୁ ଦେଖାଯାଏ । ଏଠାରେ ସବୁବେଳେ ବର୍ଷା ହୁଏ । ଏହି ସ୍ଥାନରେ ଜାନୁଆରୀ-ଫେବୃଆରୀ ମାସରେ ସର୍ବନିମ୍ନ ତାପମାତ୍ରା ୨୪ରୁ ୨୫  ରହିଥାଏ, ଯେତେବେଳେ କି ଉଭୟ ଜୁନ ଏବଂ ନଭେମ୍ବରରେ ତାପମାତ୍ର ୨୮  ରୁ ଅଧିକ ରହିଥାଏ । ଖଣିଜ ସମ୍ପଦ ଆରବ ସାଗରର ଆଖପାଖରେ ମାଟିତଳେ ପ୍ରାକୃତିକ ଗ୍ୟାସ ଏବଂ ତୈଳଜାତୀୟ ପ୍ରାକୃତିକ ଖଣିଜ ପଦାର୍ଥମାନ ରହିଛି । ଏହି ଖଣିଜ ପଦାର୍ଥମାନ ଭାରତର ପଶ୍ଚିମ ଉପକୂଳରୁ ମୁମ୍ବାଇର ଉତ୍ତର-ପୂର୍ବ ଯାଏ ଭର୍ତ୍ତି ହୋଇ ରହିଛି । ଆରବ ସାଗରର ଆଖପାଖରେ ମାଛମାନଙ୍କର ଏକ ଅତ୍ୟାବଶ୍ୟକୀୟ ଖାଦ୍ୟ ଫସଫରସ୍ କନ୍‌ସେନଟ୍ରେଟ୍ ଉବଲବ୍ଧ ହେଉଛି ।
କୋଇଲି ଏକ ପ୍ରକାର ପକ୍ଷୀ ପ୍ରାଣୀବିଜ୍ଞାନରେ ଏହାର ନାମ ୟୁଡିନାମିସ୍ ସ୍କୋଲୋସ୍ନାସିଆ ଏହି ପକ୍ଷୀ ସାଧାରଣତଃ ଭାରତରେ ବହୁଳ ଭାବରେ ଦେଖାଯାଆନ୍ତି । କୋଇଲିର ଆକାର ୩୯ରୁ ୪୬ ସେ.ମି ଓ ରଙ୍ଗ କଳା ଏହାର ଲାଞ୍ଜ ଲମ୍ବା ହେଇଥିବା ବେଳେ ପରରେ ସାମାନ୍ୟ ଚିହ୍ନ ରହିଥିବା ଦେଖିବାକୁ ମିଳେ । ଥଣ୍ଟ ଛୋଟ ଓ ମୁନିଆଯୁକ୍ତ ଅଣ୍ଡିରା ପକ୍ଷୀଙ୍କ ଆକାର ସମ୍ପୂର୍ଣ୍ଣ କଳାହେଇଥିବା ବେଳେ ଥଣ୍ଟ ହଳଦିଆ ଓ ସବୁଜ ମିଶା । ମାଈ ପକ୍ଷୀ ଗାଢ ଧୂସର ଏମାନଙ୍କ ଶରୀରରେ ଧଳା ଚିହ୍ନ ଦେଖିବାକୁ ମିଳେ । ମାଈ ପକ୍ଷୀଙ୍କର ଥଣ୍ଟ ସବୁଜ ଓ ଆଖି ଲାଲ । ଅଣ୍ଡିରା ପକ୍ଷୀଙ୍କଠାରୁ ମାଈ ପକ୍ଷୀ ସାମାନ୍ୟ ଛୋଟ ।
ପ୍ରଶାନ୍ତ ମହାସାଗର   ପୃଥିବୀର ବୃହତ୍ତମ ଓ ଗଭୀରତମ ମହାସାଗର । ଏହାର ପଶ୍ଚିମରେ ଏସିଆ ଓ ଅଷ୍ଟ୍ରେଲିଆ ମହାଦେଶ ରହିଛି । ପୂର୍ବରେ ଉତ୍ତର ଆମେରିକା ଓ ଦକ୍ଷିଣ ଆମେରିକା ଅଛି । ଏହାର ଦକ୍ଷିଣରେ ଦକ୍ଷିଣ ମହାସାଗର   ତ‌ଥା ଆଣ୍ଟାର୍କଟିକା ମହାଦେଶ ଏବଂ ଉତ୍ତରରେ ଉତ୍ତର ମହାସାଗର   ରହିଛି । ପୃଥିବୀ ପୃଷ୍ଠର କ୍ଷେତ୍ରଫଳର ପ୍ରାୟ ଏକ ତୃତୀୟାଂଶ ଏହାର ଅନ୍ତର୍ଗତ । ଏହାର ହାରାହାରି ଗଭୀରତା ପ୍ରାୟ ୩୯୪୦ ମିଟର । ଏହି ମହାସାଗରରେ ଗୁଆମ ଦ୍ୱୀପ ନିକଟରେ ପୃଥିବୀର ଗଭୀରତମ ମ୍ୟାରିଆନା ଖାତ   ଅବସ୍ଥିତ । ଏହି ଖାତର ଗଭୀରତା ୧୧୦୩୫ ମିଟର । ପ୍ରଶାନ୍ତ ମହାସାଗରରେ   ଛୋଟ ବଡ଼ ଅନେକଗୁଡ଼ିଏ ଦ୍ୱୀପ ରହିଛି ।
ଲେଖା ଚାଲିଛି... ବେଗା ବେଗମ  (ପ୍ରାୟ ୧୫୧୧ - ୧୭ ଜାନୁୟାରୀ ୧୫୮୨) ୨୬ ଡିସେମ୍ବର ୧୫୩୦ରୁ ୧୭ ମେ ୧୫୪୦ ପର୍ଯ୍ୟନ୍ତ ଏବଂ ୨୨ ଫେବୃଆରୀ ୧୫୫୫ରୁ ୨୭ ଜାନୁୟାରୀ ୧୫୫୬ ପର୍ଯ୍ୟନ୍ତ ମୋଗଲ ସାମ୍ରାଜ୍ୟର ସମ୍ରାଟ ତଥା ଦ୍ୱିତୀୟ ମୋଗଲ ସମ୍ରାଟ ହୁମାୟୁନଙ୍କ ପ୍ରଥମ ପତ୍ନୀ ଥିଲେ  । ହୁମାୟୁନଙ୍କ ପ୍ରଥମ ପତ୍ନୀ ହେବାପରେ ସେ ଜାନ-ଇ-କାଲାନ ଭାବରେ ପରିଚିତ ହୋଇଥିଲେ ଏବଂ ହଜ କରିବା ପରେ ସେ ହାଜି ବେଗମ ନାମରେ ମଧ୍ୟ ପରିଚିତ ହୋଇଥିଲେ । ବେଗା ବେଗମ ୧୬ତମ ଶତାବ୍ଦୀର ଶେଷ ଭାଗରେ ଦିଲ୍ଲୀରେ ତାଙ୍କ ସ୍ୱାମୀ ହୁମାୟୁନଙ୍କ ସମାଧି ନିର୍ମାଣ କରିବା ସମୟରେ ମୋଗଲ ସାମ୍ରାଜ୍ୟରେ ସ୍ମାରକୀ ନିର୍ମାଣ କରିବାର ପରମ୍ପରା ଆରମ୍ଭ କରିଥିଲେ । ଇସଲାମିକ ଇଣ୍ଡିଆର ଏହି ପ୍ରଥମ ବିରାଟ ସ୍ମାରକୀ ମୌଜିକୁ ଏକ ପ୍ରାଥମିକ ମାଷ୍ଟରପିସ ଭାବରେ ବିବେଚନା କରାଯାଇପାରେ ଯାହା ମୋଗଲ ସ୍ଥାପତ୍ୟର ସର୍ବୋଚ୍ଚ ବିନ୍ଦୁ ପରବର୍ତ୍ତୀ ତାଜମହଲର ଡିଜାଇନକୁ ନିର୍ଣ୍ଣାୟକ ଭାବରେ ପ୍ରଭାବିତ କରିଥିଲା । ପ୍ରାରମ୍ଭିକ ବର୍ଷ ଏବଂ ବିବାହ ବେଗା ଜଣେ ଜ୍ଞାନୀ, ଭଲ ଶିକ୍ଷିତ ମହିଳା ଥିଲେ ଏବଂ ଚିକିତ୍ସା ବିଷୟରେ ମଧ୍ୟ ତାଙ୍କର ଗଭୀର ଜ୍ଞାନ ଥିଲା । ସେ ୧୫୨୭ ମସିହାରେ ନିଜର ପ୍ରଥମ ସମ୍ପର୍କୀୟ ଭାଇ ପ୍ରିନ୍ସ ନାସିର ଉଦ-ଦିନଙ୍କୁ ବିବାହ କରିଥିଲେ । ଏହି ବିବାହ ହୁମାୟୁନଙ୍କ ଦ୍ୱିତୀୟ କାର୍ଯ୍ୟକାଳରେ  (୧୫୨୭-୧୫୨୯) ପ୍ରଦେଶର ଉପାଧ୍ୟକ୍ଷ ଭାବେ ବାଦଖଶାନରେ ରହିବା ସମୟରେ ହୋଇଥିଲା  । ନଭେମ୍ବର ୧୫୨୮ ମସିହାରେ, ସେ ହୁମାୟୁନଙ୍କ ପ୍ରଥମ ସନ୍ତାନ ଶାହଜଦା ଅଲ-ଅମାନ ମିର୍ଜାଙ୍କୁ ଜନ୍ମ ଦେଇଥିଲେ । ସମ୍ରାଟ ବାବୁର ରାଜକୀୟ ଦମ୍ପତିଙ୍କୁ ଉତ୍ତରାଧିକାରୀଙ୍କ ଜନ୍ମ ପାଇଁ ବହୁତ ଅଭିନନ୍ଦନ ଜଣାଇଥିଲେ ହେଁ ତାଙ୍କ ନାମ ଅର୍ଥାତ  'ଅଲ୍-ଅମାନ୍' ପାଇଁ ସେ ଏହାକୁ ଅପମାନଜନକ ମନେ କରିଥିଲେ ।
ଝାରସୁଗୁଡ଼ା ଭାରତର ଓଡ଼ିଶାରେ ଥିବା ଝାରସୁଗୁଡ଼ା ଜିଲ୍ଲାର ମୁଖ୍ୟ ସଦର ମହକୁମା ଓ ଏକ ମୁଖ୍ୟ ସହର ।
ଛବିର ମଣିଷ ୧୯୯୦ ମସିହାରେ ଡିଡି ଓଡ଼ିଆରେ ପ୍ରସାରିତ ହୋଇଥିବା ଏକ ଓଡ଼ିଆ ଟେଲି ଫିଲ୍ମ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ପ୍ରଣବ ଦାସ ।
ଖେଲାରି , ଭାରତୀୟ ରାଜ୍ୟ ଝାଡ଼ଖଣ୍ଡର ରାଁଚୀ ଜିଲ୍ଲାର ଏକ ସହର । ଏହା କୋଇଲା ଖଣି ଅଞ୍ଚଳ ଭାବରେ ବିଖ୍ୟାତ । ଏଠାରେ ଥିବା ରେଳ ଷ୍ଟେସନ ଅଙ୍କଲ ପାଇଁ ଏକ ମୁଖ୍ୟ ଷ୍ଟେସନ ଭାବରେ ରହିଛି । ଏହା ଭାରତୀୟ ରାଜଧାନୀ ଦିଲ୍ଲୀ , ରାଁଚୀ , କଲିକତା , ଦାଲତଙଗଞ୍ଜ ଧାନବାଦ ସହ ସୁ ସଂଯୁକ୍ତ । ଏଠାରେ ସେଣ୍ଟ୍ରାଲକୋଲ ଲିମିଟେଡ ଅଧୀନରେ କୋଇଲାଖଣି ସମୂହ ପରିଚାଳିତ । ଜନସଂଖ୍ୟା 2001 ଜନଗଣନା ଅନୁସାରେ[ଏଠାରେ ଜନସଂଖ୍ୟା18,699 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 53 % ଥିବା ସ୍ଥଳେ ମହିଳା ସଂଖ୍ୟା 47%ଥିଲା । ଏହି ଅଞ୍ଚଳରେ ସାକ୍ଷ୍ୟରତା ହାର 59% ରହିଥିଲା । ଏହା ମଧ୍ୟରୁ ପୁରୁଷ ସାକ୍ଷ୍ୟରତା 69%ହାର ଥିଲା ଓ ମହିଳା ସାକ୍ଷ୍ୟରତା ହାର 49%ଥିଲା । 6 ବର୍ଷରୁ କମ ସଂଖ୍ୟା 14 % ଏଠାରେ ଥିଲା ।
ରାମକୃଷ୍ଣ ମିସନ ବେଳାଭୂମି, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ବିଶାଖାପଟ୍ଟନାମଠାରେ ଥିବା ଏକ ଜନପ୍ରିୟ ସମୁଦ୍ର ବେଳାଭୂମି । ଏହାର ନିକଟରେ ଥିବା ରାମକୃଷ୍ଣ ମିସନ ଆଶ୍ରମ ଅନୁସାରେ ତାହାର ନାମ ଏହିପରି ରହିଛି । ଏଠାରେ ଭାରତୀୟ ନୌସେନାର କୁରସୁରା ସବ ମାରାଇନ ସଂଗ୍ରହାଳୟ ମଧ୍ୟ ଏକ ବଡ ଆକର୍ଷଣ ଭାବେ ରହିଛି । . ବର୍ଣ୍ଣନା ଏହି ବେଳାଭୂମିକୁ ପ୍ରତ୍ୟହ ବହୁ ସଂଖ୍ୟାରେ ଦର୍ଶକ ଆସିଥାନ୍ତି । ସମୁଦ୍ର ତଟରେ ସନ୍ତରଣ , ସୂର୍ଯ୍ୟ ସ୍ନାନ , ବେଳାଭୂମି ଭଲିବଲ ଖେଳ ଆଦି ଏଠାରେ ହେଇଥାଏ । ଏଠାରେ ଏକ ଏକୁଆରିଆମ , ମାଁ କାଲୀ ମନ୍ଦିର , ବିଶାଖା ସଂଗ୍ରହାଳୟ , ତଟବର୍ତୀ ରେଷ୍ଟୁରାଣ୍ଟ ସବୁ ରହିଛି । କୁରସୁରା ସବ ମାରାଇନ ସଂଗ୍ରହାଳୟରେ ପ୍ରାଚୀନ ସବ ମାରାଇନ ଦର୍ଶକଙ୍କ ଦେଖିବା ପାଇଁ ରଖାଯାଇଛି ।
ମାନସୀ ପ୍ରଧାନ ଜଣେ ଭାରତୀୟ ମହିଳା କର୍ମୀ ଓ ଲେଖିକା ଯିଏ ୨୦୧୩ରେ ରାଣୀ ଲକ୍ଷ୍ମୀବାଇ ସ୍ତ୍ରୀ ଶକ୍ତି ପୁରସ୍କାର ପାଇଥିଲେ । ୨୦୧୧ରେ ସେ ଜାତୀୟ ମହିଳା କମିଶନ ତରଫରୁ ଆଉଟଷ୍ଟାଡିଙ୍ଗ ଉମ୍ୟାନ ଆୱାର୍ଡ଼ ପାଇଥିଲେ । ସେ ନିର୍ଭୟା ବାହିନୀ ଓ ଓଉଆଇଏସଏସର ପ୍ରତିଷ୍ଠାତା ଥିଲେ । ନାରୀ ଶୋଷଣ ଓ ଅତ୍ୟାଚାର ବିରୁଦ୍ଧରେ ସେ ଭାରତରେ ରାଷ୍ଟ୍ରୀୟ ଅଭିଯାନ କରିଥିଲେ । ସେ କେନ୍ଦ୍ରୀୟ ଫିଲ୍ମ ପ୍ରମାଣ ବୋର୍ଡ  (ସେନସର ବୋର୍ଡ)ରେ କାର୍ଯ୍ୟରତ  । ସେ ବିଶ୍ୱ ମହିଳା ସଂଗଠନ ଆନ୍ତର୍ଜାତୀୟ ସଂଚାଳନ ପରିଷଦ ଓ ଜାତୀୟ ମହିଳା କମିଶନ ତଦନ୍ତ କମିଟିର ସଭ୍ୟା ଅଟନ୍ତି । ବ୍ୟକ୍ତିଗତ ଜୀବନ ଓ ଶିକ୍ଷାଗତ ଯୋଗ୍ୟତା ମାନସୀ ଖୋର୍ଦ୍ଧା ଜିଲ୍ଲା ଆୟତପୁରସ୍ଥିତ ଏକ ଗରିବ ପରିବାରରେ ଜନ୍ମ ଗ୍ରହଣ କରିଥିଲେ । ଗୋଦାବରୀଶ ପ୍ରଧାନ ଓ ହେମଲତା ପ୍ରଧାନଙ୍କ ମାନସୀ ଥିଲେ ଜ୍ୟେଷ୍ଠା କନ୍ୟା । ତାଙ୍କ ବାପା ଜଣେ ଚାଷୀ ଓ ମା ଜଣେ ଗୃହିଣୀ ଥିଲେ । ଆଇନ ଡିଗ୍ରୀ ହାସଲ ପାଇଁ ତାଙ୍କ ଗାଁର ପ୍ରଥମ ମହିଳା ରୁପରେ ମାନସୀ ପ୍ରତିଦିନ ସେ ୧୫ କିମି ଯାଉଥିଲେ । ସରକାରୀ ମହିଳା କଲେଜ, ପୁରୀରୁ ସେ ଅର୍ଥଶାସ୍ତ୍ରରେ ସ୍ନାତକ ହାସଲ କରିଥିଲେ । ପରେ ପରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଭାଷା ସାହିତ୍ୟରେ ସ୍ନାତକତର ହାସଲ କରିଥିଲେ । ସାହିତ୍ୟିକ କାର୍ଯ୍ୟ ମାନସୀ ପ୍ରଧାନ ଜଣେ ଲେଖିକା ଓ କବି ଥିଲେ । ତାଙ୍କର ଚତୁର୍ଥ ବହି ଉର୍ମି ଓ ଉଚ୍ଛ୍ୱାସ ୮ଟି ଭାଷାକୁ ଅନୁବାଦ କରାଯାଇଥିଲା ।
ତ୍ରିନାଥ ସାମନ୍ତରାୟ  (୨୩ ନଭେମ୍ବର ୧୯୨୧ - ୨୬ ଜୁଲାଇ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିନାଥ ୧୯୨୧ ମସିହାର ନଭେମ୍ବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶିବରାମ ସାହୁ ଓ ପତ୍ନୀଙ୍କ ନାମ ହେମା ସାମନ୍ତରାୟ । ରାଜନୈତିକ ଜୀବନ ତ୍ରିନାଥ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ପରେ ଭାରତୀୟ ଜାତୀୟ କଂଗ୍ରେସ  (ଇ)ର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ତ୍ରିନାଥ ୨୦୦୦ ମସିହାର ଜୁଲାଇ ୨୬ ତାରିଖରେ ୭୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।